A korosztályos norvég válogatottaknak Brattset sosem volt tagja. 2014-ben került be a norvég B válogatottba. Az A csapatban először 2016 márciusában lépett pályára, tagja volt a rioi olimpiára készülő keretnek, de végül nem került be sem az olimpiára, sem az év végi Európa-bajnokságra utazó csapatba. Első világversenye így a 2017-es világbajnokság lett, amelyről ezüstéremmel térhetett haza.